James Fraser Stoddart

Sir **James Fraser Stoddart** (* 24. Mai 1942 in Edinburgh; † 31. Dezember 2024) weer en britisch-US-amerikaansch Chemiker. Hüm wurr 2016 gemeensam mit Jean-Pierre Sauvage un Ben Feringa de Nobelpries för Chemie för „dat Design un de Synthese vun molekularen Maschinen“ tospraaken.

## Leven
James Fraser Stoddart, de Söhn vun Thomas Fraser Stoddart un Jane Spalding Hislop Stoddart, hett van 1950 bit 1960 dat Melville College in Edinburgh besöcht un ansluutend Chemie an de  University of Edinburgh studeert. 1964 kreeg he sien Bsc, 1966 den Doktertitel Ph.D. (Betrüer: Edmund Hirst) un 1980 den selten verleeht Grad DSc. Van 1967 bit 1970 weer Stoddart Post-Dokterand an de Queen’s University in Kingston, Ontario, Kanada. 1970 is he an de University of Sheffield wesselt, wo he bit 1978 Lecturer un van 1981 bit 1990 Reader in Chemie weer. Van 1978 bit 1981 forsch he an dat Laboratorium vun Imperial Chemical Industries in Runcorn. Van 1990 bit 1997 weer Stoddart Perfesser för Organische Chemie an de University of Birmingham, 1993 bit 1997 as Baas vun de School of Chemistry. Van 1997 bit 2003 weer he Saul Winstein Perfesser för Organische Chemie an de University of California, Los Angeles, de he all vun en Gastupenholt 1978 kennen dee. Siet 2003 is he Fred Kavli Perfesser för Nanowietenschapen an de University of California, Los Angeles un van 2003 bit 2007 weer he Direkter vun dat California NanoSystems Institute. As Gastperfesser weer he 1980 an de Texas A&M University, 1985 un 1987 an de Universität Messina, Italien, un 1987 an de École Nationale Supérieure de Chimie de Mulhouse, Frankriek.

Siet 1968 weer he mit Norma Agnes Scholan verheiraadt († 2004), mit de he twee Döchter harr.

## Wark

Stoddart forscht up dat Rebeet vun de Nanowetenschapen, de supramolekularen Chemie, de Physikalischen Organischen Chemie un de Stereochemie. He ünnersöcht Dendrimere, Katenane, Rotaxane un anner nichkovalent sonnern mechanisch-bunnen Stoffe. Bistabile Katenane un Rotaxane bruukt he as molekulare Schalter. Buterdem arbeit he an künstlichen molekularen Maschinen.

## Schriften
Stoddart hett mehr as 800 wetenschaplich Arbeiten herutgeven, dorünner de Monographien:

* *Some Studies on Plant Gums of the Acacia Genus Copy*. Thesis (Ph. D.), University of Edinburgh, 1966.
* *Stereochemistry of Carbohydrates*. Wiley-Interscience, New York 1971, ISBN 0-471-82650-2.
* *Some adventures in stereochemistry*. Thesis (D.Sc.), University of Edinburgh, 1980.
* mit Fritz Vögtle un Masakatsu Shibasaki as Herutgever: *Stimulating concepts in chemistry*. Wiley-VCH, Weinheim [u.&nbsp;a.] 2000, ISBN 3-527-29978-5.

## Utteknungen
* 1964 Hope Prize in Chemistry (University of Edinburgh)
* 1978 Carbohydrate Chemistry Award (The Chemical Society)
* 1978 Chartered Chemist der Royal Society of Chemistry
* 1980, 1981 und 1982 RSC Perkin Division Career Award (Royal Society of Chemistry)
* 1993 International Izatt-Christensen Award in Macrocyclic Chemistry
* 1994 Chaire Bruylants Award (Université catholique de Louvain, Belgien)
* 1995 Steinhofer-Pries (Adolf-Steinhofer-Stiftung, Technische Universität Kaiserslautern)
* 1999 Arthur C. Cope Scholar Award (American Chemical Society)
* 2000 Herbert Newby McCoy Award (University of California, Los Angeles)
* 2004 Nagoya-Goldmedaille in Organischer Chemie (Universität Nagoya, Japan)
* 2005 PSME Division Arthur K. Doolittle Award (American Chemical Society)
* 2005 Alumnus of the Year (University of Edinburgh)
* 2006 Mack Memorial Award (Ohio State University)
* 2006 Fusion Award (University of Nevada, Reno)
* 2007 Knight Bachelor
* 2007 King Faisal International Prize
* 2007 Jabir ibn Hayyan (Geber) Medal (Saudi Chemical Society)
* 2007 Tetrahedron-Pries
* 2007 Albert Einstein World Award of Science
* 2007 Feynman Prize in Nanotechnology (Foresight Institute)
* 2008 Arthur C. Cope Award (American Chemical Society)
* Ehrendokterwürden: 2005 University of Birmingham, 2006 Universität Twente
* Ehrenperfesser der East China University of Science and Technology in Shanghai 2005

## Liddmaatschapen
* 1965 The Chemical Society (später Royal Society of Chemistry)
* 1971 American Chemical Society
* 1994 Royal Society
* 1994–97 Royal Institution of Great Britain
* 1999 Leopoldina
* 2005 American Association for the Advancement of Science
* 2006 Königlich-Nedderlannsch Akademie vun de Wetenschapen
* 2012 Liddmaat vun de American Academy of Arts and Sciences
* 2014 Liddmaat vun de National Academy of Sciences

## Literatur
* *Who’s Who*. A & C Black, London 2008, S. 2216, ISBN 978-0-7136-8555-8
* *Who’s Who in America*. 2008, Band 2, S. 4532, 

## Weblenken

* Offizielle Internetpräsenz

## Enkeld Nahwiesen